
|  |  |
| --- | --- |
| **Εικόνα που περιέχει μπλε, Μπελ ηλεκτρίκ, κύκλος, πήλινα σκεύη  Περιγραφή που δημιουργήθηκε αυτόματα**  ΕΛΛΗΝΙΚΗ ΔΗΜΟΚΡΑΤΙΑ  ΔΗΜΟΣ ΚΑΒΑΛΑΣ  ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΤΜΗΜΑ ΜΕΛΕΤΩΝ ΚΑΙ ΈΡΓΩΝ | Έργο:  **LAP BLACK: Strengthening the local intervention capacities for climate change in the Black Sea Region (BSB00353)** (Ενίσχυση των τοπικών ικανοτήτων παρέμβασης για την κλιματική αλλαγή στην περιοχή της Μαύρης Θάλασσας)  **- Δημιουργία Αστικού Πάρκου επί της Καποδιστρίου και Πατρόκλου** |



ΤΕΧΝΙΚΗ ΈΚΘΕΣΗ

Η παρούσα μελέτη αφορά τις εργασίες για την διαμόρφωση νέας παιδικής χαράς στην οδό Καποδιστρίου, στην Δ.Ε. Καβάλας. Το εμβαδόν που προκύπτει στο κτηματολόγιο είναι 337.86,00 τ.μ. Σύμφωνα με το τοπογραφικό διάγραμμα του 2015 το εμβαδόν είναι 319,00 τ.μ.

Στο χώρο αυτό υπήρξαν στο παρελθόν διάσπαρτα όργανα παιδικής χαράς τα οποία έχουν αφαιρεθεί.

Ο χώρος θα είναι χωρισμένος σε 2 τομείς οι οποίοι θα έχουν καθολική προσβασιμότητα.

Η παιδική χαρά θα περιλαμβάνει πιστοποιημένα όργανα τα οποία θα καλύπτουν ηλικιακές ομάδες από 1,5 ετών και άνω, καθώς και παιδιά με αναπηρία. Θα διαμορφωθούν δύο διακριτοί χώροι παιδιών και νηπίων στα δύο επίπεδα της παιδικής χαράς. Το πρώτο επίπεδο θα περιλαμβάνει εξοπλισμό ο οποίος θα απευθύνεται σε ηλικιακή ομάδα νηπίων και συγκεκριμένα σύνθετο νηπίων, περιστρεφόμενη λεκάνη και ημισφαίρια διαφόρων διαμέτρων. Στην ίδια στάθμη θα διαμορφωθούν ζώνες πρασίνου και κεκλιμένος διάδρομος για την επικοινωνία με το ανώτερο επίπεδο. Όλη η επιφάνεια θα επενδυθεί με ενιαίο χυτό δάπεδο ασφαλείας σε χρωματισμούς και σχεδιασμό επιλογής της υπηρεσίας ενώ το δάπεδο των κεκλιμένων επιφανειών θα είναι ραβδωτό, αντιολισθητικό.

Το δεύτερο επίπεδο θα διαμορφωθεί κατάλληλα για ηλικιακή κατηγορία παιδιών και θα περιλαμβάνει είσοδο που θα καταλήγει σε κεκλιμένο διάδρομο ο οποίος θα συνδέει τις δύο στάθμες οι οποίες θα επικοινωνούν και μέσω υφιστάμενης κλίμακας. Θα αναπτυχθεί εξοπλισμός παιχνιδιών ο οποίος αφορά σε κούνια διθέσια παίδων, σύνθετο όργανο με ανακυκλωμένα υλικά και εύκολη ανάβαση, ελατήριο ζωάκι και τραμπάλα ενώ θα επιστρωθεί με ενιαίο χυτό δάπεδο ασφαλείας σε ειδικούς χρωματισμούς και σχεδιασμό κατά την επιλογή της υπηρεσίας.

Θα διαμορφωθεί ξύλινη χαμηλή περίφραξη περιμετρικά της παιδικής χαράς καθώς και εσωτερικά όπου υπάρχει υψομετρική διαφορά. Προβλέπεται σε όλες τις στάθμες ενίσχυση της φύτευσης πράσινου καθώς και στην εσωτερική περίμετρο της παιδικής χαράς και κλάδευση των υφιστάμενων δένδρων και θάμνων.

Θα πραγματοποιηθεί αποκατάσταση των φθορών των εξωτερικών και εσωτερικών επιφανειών των τοιχίων από σκυρόδεμα καθώς και χρωματισμός τους σε χρώμα επιλογής της υπηρεσίας.

Θα τοποθετηθεί ο απαιτούμενος εξοπλισμός που καθορίζεται από την νομοθεσία και συγκεκριμένα καθιστικά, βρύση, φωτιστικά με ιστό και κάδοι απορριμμάτων. Τα σημεία τοποθέτησης αυτών όπως και των νέων φυτεύσεων, είναι επιλογή της Υπηρεσίας.

.Οι οικονομικοί πόροι κατασκευής του έργου θα προκύψουν μέσω του προγράμματος (Interreg VI-B) NEXT Black Sea Basin Programme και από έκτακτα ειδικευμένα έσοδα ΣΑΤΑ του Δήμου Καβάλας με Κ.Α. 30.7322.0006.

**ΕΓΚΡΙΘΗΚΕ** **ΘΕΩΡΗΘΗΚΕ**

Η Συντάξασα Ο Αναπληρωτής Προϊστάμενος Ο Δ/ντης Τ.Υ.

Τμήματος Μελετών και Έργων

Φωτιάδου Μαρίνα Μιχαήλ Αλέξης Τσαγκαλίδης Ηλίας

Μηχανικός Παραγωγής και Διοίκησης Μηχανικός Περιβάλλοντος Μηχανικός Παραγωγής και

Διοίκησης